Volgens Jamie Oliver is hierdie die boek wat hy altyd wou skryf. Dit is sy grootste en mees praktiese gids tot op hede wat jou die basiese tegnieke van kookkuns sal leer, net soos dit by Jamie se Fifteen restaurant vir eerstejaars geleer word.
Leer meer oor die verskillende vleissnitte en hoe om dit gaar te maak. Slaan jou tande in die meer as 100 nuwe resepte wat jou kookpassie sal aanwakker en van jou 'n baaskok kan maak.
Die instruksies is eenvoudig om te volg en daar is duidelike foto's indien jy dalk sou wonder. Hier en daar gee Oliver ook 'n wenk om dinge nog makliker te maak.